**ՈՐՈՇՈՒՄ ԹԻՎ 8**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶԻՆ ԱՌԸՆԹԵՐ ՈՐԱԿԱՎՈՐՄԱՆ ՀԱՆՁՆԱԺՈՂՈՎԻ**

**«13» հունիսի 2023թ. ք. Երևան**

ՀՀ գլխավոր դատախազին առընթեր որակավորման հանձնաժողովը, 2023թ. հունիսի 13-ի նիստում անցկացրեց արտահերթ ատեստավորում ՀՀ գլխավոր դատախազության պետական իշխանության դեմ ուղղված հանցագործությունների գործերով վարչության ավագ դատախազ **Ա. Օսեյանին** «Դատախազության մասին» ՀՀ օրենքի 39-րդ հոդվածի 1-ին մասի 2-րդ կետով նախատեսված դատախազների ծառայողական առաջխաղացման ցուցակում ընդգրկվելու վերաբերյալ ՀՀ գլխավոր դատախազի առաջարկությունը քննարկելու նպատակով:

Հաշվի առնելով արտահերթ ատեստավորման հարցազրույցի արդյունքները և ղեկավարվելով «Դատախազության մասին» ՀՀ օրենքի 39-րդ հոդվածի 2-րդ մասի 2-րդ կետով, ՀՀ գլխավոր դատախազի 2018թ. ապրիլի 27-ի թիվ 45 հրամանով սահմանված հավելվածի 7-րդ կետի 12-րդ ենթակետով՝ **Հանձնաժողովը՝**

**Ո Ր Ո Շ Ե Ց՝**

**Դրական եզրակացություն** ներկայացնել ՀՀ գլխավոր դատախազության պետական իշխանության դեմ ուղղված հանցագործությունների գործերով վարչության ավագ դատախազ **Ա. Օսեյանին** «Դատախազության մասին» ՀՀ օրենքի 39-րդ հոդվածի 1-ին մասի 2-րդ կետով սահմանված դատախազների ծառայողական առաջխաղացման ցուցակում ընդգրկելու վերաբերյալ: